2014.gada 4. februārī Rīkojums Nr. 53

Rīgā (prot. Nr. 7 30 .§)

**Par jūras teritoriju noteikšanu akvakultūras darbībai nepieciešamo iekārtu ierīkošanai un ekspluatācijai**

1. Saskaņā ar Jūras vides aizsardzības un pārvaldības likuma 19.panta otro un trešo daļu atļaut šā rīkojuma 1.pielikumā minētos astoņus laukumus Latvijas Republikas teritoriālajā jūrā (turpmāk – atļaujas laukumi) izmantot akvakultūras darbībai nepieciešamo iekārtu ierīkošanai un ekspluatācijai.

2. Noteikt, ka konkursam par jebkura atļaujas laukuma izmantošanas tiesībām akvakultūras darbībai nepieciešamo iekārtu ierīkošanai un ekspluatācijai var pieteikties atsevišķi.

3. Apstiprināt konkursa nolikumu par jūras teritoriju izmantošanas tiesību piešķiršanu akvakultūras darbībai nepieciešamo iekārtu ierīkošanai un ekspluatācijai Latvijas Republikas teritoriālajā jūrā (2.pielikums).

Ministru prezidente Laimdota Straujuma

Zemkopības ministrs Jānis Dūklavs